# ntwgawait

ivanova_ts

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Никифор Тарасович Васянка

Книга: Йӑлӑмра = В заволжском лесу

Стихотворение: Кӑвайт умӗнче

Юрӑ пуçлакан: Ешӗл улӑх йӑлӑмра

Унта кӑвайт чӗртрӗмӗр.

Лагерӗпех пухӑнса,

Вӑй выляма килтӗмӗр.

Хор: Вучӗ çунса тӑнӑ май

Кӑвайт хурсах пырӑпӑр.

Юрлаканӗ юрлӑпӑр,

Ташлаканӗ ташлӑпӑр.

Пӗрремӗш ушкӑн: Туслӑ-çке ялан эпир,

Выля, савӑн, шкул ачи!

Кам-та пулин пирӗнтен

Савӑнмасӑр юлать-и?

Пурте харӑс, кӑшкӑрса: Ҫук! Ҫук! Юлас çук!

Юрламасӑр юлас çук!

Лагерьти вӑйӑсене

Хутшӑнмасӑр тӑрас çук.


Ҫук! Ҫук! Юлас çук,

Ӳркенӳллӗ пулас çук.

Эпир вӗренӳре те

Кая юлса пырас çук!


Юрӑ пуçлакан Хӑйӑр çинче выляма

е 1-мӗш ушкӑн: Пит килӗшет вӗт-шака.

Ҫутӑ хӗвел, ӑш хӗвел

Ҫирӗплетет шӑм-шака.


2 мӗш ушкӑн: Вӑрманӗ те утӑмрах,

Улӑхӗ те умӑнтах.

Ушкӑнӗпех тухрӑмӑр,

Ҫырла, чӗчӗк пухрӑмӑр.

Пурте харӑс,      – Шарт! Шарт! алӑ çуп! –

алӑ çупса:      Сӑвӑ калать Элеçук.

Ун пек шеп те калакан

Лагӗрӗпе пӗри çук.

(Сӑвӑ.)


– Хур! Хур! Кӑвайт хур!

Пирӗн ташӑ ӑсти пур.

Пӗрре çеç-и? – Вуннӑ та…

Вуннӑшӗ те пит маттур.

(Ташӑ.)

1-мӗш ушкӑн:       – Хур! Хур! Кӑвайт хур!

Пул хастар эс, пионер!

Халӗ лайӑх канар-та

Хӗлле лайӑх вӗренер.

Пурте пӗрле,       Тавах тӑван çӗршыва

хастаррӑн:       Пире ырлӑх панӑшӑн!

Тавах тӑван партие

Тулӑх, савӑк пурнӑçшӑн!

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.